b"\n_START_ARTICLE_\nKongoriket\n_START_PARAGRAPH_\nKongoriket var en stat i sentral-Afrika ved elva Kongo. Riket oppsto p\xc3\xa5 1300-tallet. I sin storhetstid omfattet det omr\xc3\xa5der fra Gabon i nord till Kwanzaelva i Angola i s\xc3\xb8r. Hovedstad var M'banza-Kongo._NEWLINE_Kongo fikk i utgangspunktet en god realasjon til Portugal da den f\xc3\xb8rste kontakten ble etablert i 1482. Kong Nzinga Nkuwu lot seg d\xc3\xb8pe av portugisiske misjon\xc3\xa6rer, og s\xc3\xb8nnen Afonso Mvemba Nzinga innf\xc3\xb8rte i 1520 kristendomen som statsreligion. P\xc3\xa5 1600-tallet ble forholdene anstrengt etter at det portugisiske kolonitrykket \xc3\xb8kte og Kongokongen avviste \xc3\xb8nsker om slavehandel. Portugal erobret de nordlige delene av Angola til sin kolonistat Portugisisk Vestafrika. Riket ble ogs\xc3\xa5 svekket av en borgerkrig mellom 1665 og 1709. I 1883 ble Kongoriket innlemmet i den portugisiske kolonien Angola._NEWLINE_P\xc3\xa5 grunn av sin historiske rolle som hovedstad i Kongoriket ble M'banza-Kongo i 2017 innlemmet i UNESCOs verdensarvprogram."